inżul ix-Xemx fuq il-Guadalquivir S ebgħa u għoxrin larinġa tesa' qalbek. Sebgħa u għoxrin larinġa jħarsu 'l isfel lejn il-Guadalquivir għaddej bil-lajma, jixxotta d-dmugħ ta' din il-belt li tlegleg mill-mewt oranġjo ċċapċap f'ħalq il-bhima. Sebgħa u għoxrin larinġa jiddiskutu aħna u nixorbu r-ragħwa tax-xemx nieżla — ole, la muerte alegre. Minn taħt il-għajn sebgħa u għoxrin larinġa jgħollu jdejhom u f'sakra żienja jħarsu lejn għajnejna: żewġ midinbin qed jaqsmu tazza birra, żewġ barrin suwed mgħannqa fuq ir-ramel … Sebgħa u għoxrin larinġa. Daqshekk jifilħu jġorru dawn il-vrus.